# Antonino Ibarrondo

Antonino Ibarrondo Oleaga (Oñati, 1914ko ekainaren 12a - 1985eko uztailaren 29a ) banda zuzendari, musika-maisu eta konpositorea izan zen.

## Biografia

Lehenengo musika ikasketak etxean egin zituen aita Felixekin, garai gartan Oñatiko bandako zuzendaria zena. Ondoren Candaudap organo jolearekin jarraitu zuen. Ikasketa ofizialak egitera Bilbora joan zen, bertan Jose Franco Bizkaiko Kontserbatorioko fundatzailearekin jarraitzeko. Solfeoa, konposizioa eta harmonia musikalaz gain, klarinetea, pianoa eta tuba ikasi zituen. Bere ibilbide profesionala Oñatiko Udal Bandan hasi zuen 1940an zuzendari izendatu zutenean, eta ordutik gazteei solfeo-klaseak ematen zizkien. Horrela jarraitu zuen 1970ean banda desagertu zen arte. Gipuzkoa osoan hiru banda zuzendari titulun zeuden, Gonzalez Bastida, Fco. Eskudero eta Ibarrondo, eta honek Sestaoko Bandako zuzendari postua lortu zuen. 1980an berriz, Bilboko Bandaren zuzendari izatera pasatu zen, 1984an 70 urterekin jubilatu arte.
Konpositore emankorra, partitura propioak eta bandarako transkribatu zituen piezak 300dik gora izan ziren. Eta hainbat genero landu zituen, hala nola, kontzerturako obrak, txisturako, ahots eta pianorako kalerakoak, Oñatiri eskainiak, bandarako bilduma, dantzatzekoak, Oñatiko Corpuseko prozesiorako, danborradarako, eta bandarako instrumentazioak.
1992an omenaldia egin zion Gipuzkoako Banden Federazioak. Bestalde Ibarrondoren bi semeak aitaren ildo beretik jarraitu zuten. Horrela, Felix Ibarrondo musika garaikideko musikagile saritua da, eta Iñaxio Oñatiko Udal Bandaren zuzendaria izan zen, eta Parrokiako koruko zuzendaria, organo jolea eta konpositorea da.

## Estreinatutako lanak

A- Kontzerturako obrak: guztira 26 pieza, ezagunenak honakoak izanik “Corpusetako arku dantzak”, “Gorbeiako doinuak”, “Arantza artean”,”Txanton enea”, “Kuku soinua”, “Oñatiko doinuak” eta "Ibar aldian."
B- Kalerako obrak: guztira 64 pieza, honela banatuta:
* Kalejirak, ezagunenak: “Bilbotik”, “Sestaori”, “Atzeko Kale” eta Rotxapea”
* Martxak, ezagunenak: “Buetraitz”, “Ospearen zerumugak”, “Lau pilotariak”, “Mendizorrotz”, “zeru urdinaren azpian”, “Erraz erraz” eta “Udana”
* Pasodobleak, ezagunenak: “Goizean goiz”, “Ta zertarako”, “Leialtasun loturak” “Frenetiko”, “Matxuelen elkartea”, eta "Lazos de lealtad."
* Arin-arinak, ezagunenak:”Ume handia”, “Nik eztakit” eta “Gero”
* Fandangoak, ezagunenak: “Bere aldian”, “Gure artzaia” eta “Etorri”
* Zortzikoak, ezagunenak: “Izar ederra”, “Oñati” eta “Beti maite”
* Ereserkiak, ezagunenak: “Donostiako Erreala Futbol Taldeari”, “Oñatiko Aloña Mendi Futbol Taldeari”(2), eta “Mariaren Zerbitzarien Kongregazioko fundatzaileari”
* Dianak, ezagunenak: “Lis lorea”, “Eguzkiaren argia”, “Goiz alaia”, “Sendotasuna” eta “Dianaren sarrera”
* Biribilketak, ezagunenak: “Beti entzuten” eta “Bere bidean”
* Abesti herrikoiak, ezagunenak: “Sestaori” eta “Ai, ai de mi”
C- Oñatiri eskainiak bilduma, hamar: “Oñati” zortzikoa, “Aloña Mendi” himnoa, “Gazteak esnatu” balsa, “Udana-Zubillaga” kalejira, “Aloñako itzalean” martxa, “Olaitturriko errekatxoan” abestia, “Mirentxu” jota, “Irrintzi” kalejira, “Maiatzeko arratsalde batean” habanera, “Oñatiko neskatxak” abestia.
D- Bandarako eginak “Arin arin” eta Fandangoen” bilduma, 20, ezagunenak:”Anboto eta Uribarri” arin arinak; “Olabarrieta” eta “Zubillaga” fandangoak
E- Euskal dantzak, 20, 1933ekoak: estreinatugabeak.
F- Dantzarakoak, 10, ezagunenak: “Korrontea jarraituz” “Poza gauean”, “Izar polita” eta “Arratsalde zoriontsuak”
F- Corpuseko prozesiorako, 11, ezagunenak: “Birjina miragarriari”, “Corpus eguna Oñatin”, “Misioen alborada” eta “Damu dut jauna”.
G- Oñatiko danborradarako, 7, ezagunenak: “Udana-Zubillaga”, “Gazteak esnatu” “Mirentxu”
H- Bandarako instrumentazioak, 49: Mozart, Beethoven, Haydn, Jean Sibelius, Rossini, Carl Maria von Weber, Joseph Mohr, Bach, Eduardo Gorosarri, Urkijo, Jose Berr, Klose, Schubert eta Jose Egañaren partiturak.

## Erreferentziak

* ↑ Azpiazu, Jose Antonio; Ugarte, Xabier. (2014). Antonio Ibarrondo Oleaga (1914-1985). Biografia. Oñatiko Udala, 70-99 or. ISBN L.G. SS- 1340-2014..
* ↑ (Gaztelaniaz) Gonzalez, Marian. (2014). Antonino Ibarrondo y los bailables de los 70, protagonistas del recital de la Banda». Diario Vasco.
* ↑ Ugarte Aiastui, Xabier. (2014). Ibarrondo Oleaga, Antonino. Auñamendi Eusko Entziklopedia – Eusko Ikaskuntza..
* ↑ Ibargutxi, Felix. (2014). Antonino Ibarrondo banda-zuzendariaren biografia argitaratu da, ehun urteak direla-eta. DiarioVasco.com.
* ↑ Azpiazu, Jose Antonio; Ugarte, Xabier. (2014). Antonio Ibarrondo Oleaga (1914-1985). Biografia. L.G. SS- 1340-2014, 131-138 or. ISBN L.G. SS- 1340-2014..
* ↑ Elordi, Ane. Antonino Ibarrondo gogoan. Goiena.eus,.
* ↑ Azpiazu, Jose Antonio; Ugarte, Xabier. (2014). Antonio Ibarrondo Oleaga (1914-1985). Biografia. Oñatiko Udala, 110-117 or. ISBN L.G. SS- 1340-2014..
* ↑ Azpiazu, Jose Antonio; Ugarte, Xabier. (2014). Antonio Ibarrondo Oleaga (1914-1985). Biografia. Oñatiko Udala, 131-138 or. ISBN L.G. SS- 1340-2014..

## Kanpo estekak

* Datuak: Q54985751